Riigi Kinnisvara Aktsiaseltsi (RKAS) juhatuse esimees Jaak Saarniit loodab jõuda detailplaneeringu kehtestamiseni 2012. aasta suvel. Kauem sellega oodata ei kannata, kuna vanade vanglahoonete renoveerimine ja käigus hoidmine alternatiivina ei ole otstarbeks. «Murru, Tallinna ja Harku vanglad on amortiseerunud ning neisse investeerimine on sisuliselt sama kulukas kui uue vangla rajamine,» selgitas Saarniit.